
R E F E R A T  DE  A P R O B A R E 
privind  trecerea unui imobil – teren din domeniul privat în 
 domeniul public al Municipiului Brad

	În conformitate cu prevederile art. 286 alin. 4 din O.U.G. nr. 57/2019 privind Codul administrativ, cu modificările și completările ulterioare „(4) Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”.
	Întrucât clădirea în care își desfășoară activitatea clasele I - IV a Școlii Gimnaziale „Mircea Sântimbreanu” Brad – Corp 2, imobil inventariat în domeniul public al Municipiului Brad, este situată pe terenul aparținând domeniului privat al Municipiului Brad și ținând cont de prevederile legale enunțate mai sus, am inițiat prezentul proiect de hotărâre prin care am propus trecerea acestui imobil – teren din domeniul privat în domeniul public al Municipiului Brad.
	Precizez că imobilul – teren în suprafață de 4.715  mp., identificat prin C.F. nr. 67622 Brad, număr cadastral 67622, având categoria de folosință „curți, construcții” este situat în municipiul Brad, strada Victoriei, nr. 2, județul Hunedoara.
	În Inventarul bunurilor care aparțin domeniului public al Municipiului Brad, atestat prin H.G. nr. 1352/2001, la poziția 274 figurează imobilul Școala Gimnazială „Mircea Sântimbreanu” Brad – Corp 2 situată pe strada Victoriei, nr. 2, municipiul Brad, județul Hunedoara.
	  În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în  forma prezentată.
   În susţinerea propunerii mele invoc prevederile art. 286 alin. 4 și ale  art. 296 alin. 2 din O.U.G. nr. 57/2019 privind Codul administrativ, cu modificările și completările ulterioare.

